ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Φεβρουαρίου 1992 για την έγκριση του σχεδίου που υπέβαλε η Δανία όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση (Το κείμενο στη δανική γλώσσα είναι το μόνο αυθεντικό) (92/139/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι η Δανία διαβίβασε μέσω επιστολής με ημερομηνία 8 Μαΐου 1991 ένα σχέδιο στην Επιτροπή-

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Δανία για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Δανία θα θέσει σε ισχύ από την 1η Μαΐου 1992 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Δανία. Βρυξέλλες, 12 Φεβρουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 303 της 31. 10. 1990, σ. 6. (2) ΕΕ αριθ. L 268 της 24. 9. 1991, σ. 56.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιανουαρίου 1992 για την τροποποίηση, για δεύτερη φορά, της απόφασης 91/237/ΕΟΚ σχετικά με ορισμένα μέτρα προστασίας κατά της νέας ασθένειας των χοίρων (92/104/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ζώντων ζώων με προοπτική την υλοποίηση της εσωτερικής αγοράς (1), όπως τροποποιήθηκε από την οδηγία 91/67/ΕΟΚ (2), και ιδίως το άρθρο 10,

Εκτιμώντας:

ότι ορισμένα κρούσματα ασθένειας που προκλήθηκαν από ένα μη δυνάμενο να ταξινομηθεί ιό εκδηλώθηκαν σε ορισμένα μέρη του Βελγίου, της Γερμανίας, των Κάτω Χωρών και του Ηνωμένου Βασιλείου-

ότι, λόγω της ασθένειας αυτής, η Επιτροπή ενέκρινε την απόφαση 91/237/ΕΟΚ (3) σχετικά με περαιτέρω προστατευτικά μέτρα κατά της νέας ασθένειας των χοίρων, όπως τροποποιήθηκε από την απόφαση 91/332/ΕΟΚ (4)-

ότι η ασθένεια αυτή διαπιστώθηκε πρόσφατα σε αγέλες χοίρων στη Γαλλία-

ότι πρέπει να προσαρμοστούν τα προστατευτικά μέτρα ώστε να αντιμετωπιστεί η κατάσταση αυτή-

ότι οι αρχές των κρατών μελών έχουν αναλάβει την υποχρέωση να εφαρμόζουν τα εθνικά μέτρα τα οποία είναι αναγκαία προκειμένου να εξασφαλιστεί η αποτελεσματική εφαρμογή της παρούσας απόφασης όταν αποστέλλονται χοίροι σε άλλα κράτη μέλη-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 91/237/ΕΟΚ τροποποιείται ως εξής:

1. Η παράγραφος 3 του άρθρου 6 αντικαθίσταται από το ακόλουθο κείμενο:

"3. Με την επιφύλαξη του άρθρου 5, η Γαλλία, από τις 27 Ιανουαρίου 1992, δεν αποστέλλει σε άλλα κράτη μέλη χοίρους παραγωγής από διοιητικές περιφέρειες υψηλού υγειονομικού κινδύνου.

4. Για τους σκοπούς της παρούσας απόφασης, διοικητική περιφέρεια υψηλού υγειονομικού κινδύνου θεωρείται η διοικητική περιφέρεια στην οποία βρίσκονται, κάποια χρονική στιγμή, δύο ή περισσότερες μολυσμένες εκμεταλλεύσεις."

2. Στο άρθρο 8 προστίθεται το ακόλουθο κείμενο:

"Με την επιφύλαξη των άρθρων 3, 4 και 5, οι χοίροι αναπαραγωγής, παραγωγής και σφαγής που αποστέλλονται από εκμετάλλευση που εκτρέφει χοίρους αναπαραγωγής που βρίσκεται στη Γαλλία προς τα άλλα κράτη μέλη, από τις 27 Ιανουαρίου 1992 πρέπει να πληρούν τους όρους που αναφέρονται στα στοιχεία α) και β)."

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές ώστε να προσαρμοστούν με την παρούσα απόφαση. Ενημερώνουν αμέσως σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 27 Ιανουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 29. (2) ΕΕ αριθ. L 46 της 19. 2. 1991, σ. 1. (3) ΕΕ αριθ. L 106 της 26. 4. 1991, σ. 67. (4) ΕΕ αριθ. L 183 της 9. 7. 1991, σ. 15.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1991 για την έγκριση του προγράμματος μέτρων που υπέβαλε η ελληνική κυβέρνηση το 1991 σχετικά με την αναδιάρθρωση του συστήματος γεωργικών ερευνών στην Ελλάδα (Το κείμενο στην ελληνική γλώσσα είναι το μόνο αυθεντικό) (92/37/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 88/360/ΕΟΚ του Συμβουλίου της 16ης Ιουλίου 1985 σχετικά με την αναδιάρθρωση του συστήματος γεωργικών ερευνών στην Ελλάδα (1), όπως τροποποιήθηκε τελευταία από την απόφαση 90/386/ΕΟΚ (2), και ιδίως το άρθρο 4,

Εκτιμώντας:

ότι, σύμφωνα με το άρθρο 4 παράγραφος 1 της εν λόγω απόφασης, η ελληνική κυβέρνηση υπέβαλε το πρόγραμμα μέτρων που προβλέπονται για το 1992-

ότι το πρόγραμμα που υποβλήθηκε είναι σε θέση να εξασφαλίσει την επίτευξη του στόχου που είχε τεθεί, δηλαδή την καθιέρωση στην Ελλάδα ενός συστήματος στατιστικών ερευνών στο γεωργικό τομέα που θα ικανοποιεί τις κοινοτικές απαιτήσεις όσον αφορά τη στατιστική πληροφόρηση στον τομέα αυτό-

ότι η ελληνική κυβέρνηση παρουσίασε την έκθεση της εκτέλεσης του προγράμματος του προηγούμενου έτους-

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα μέτρων που υπέβαλε η ελληνική κυβέρνηση το 1991 όσον αφορά στην αναδιάρθωση του συστήματος γεωργικών ερευνών στην Ελλάδα.

Άρθρο 2

Η παρούσα απόφαση απευθύνεται στην Ελληνική Δημοκρατία. Βρυξέλλες, 12 Δεκεμβρίου 1991. Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 191 της 23. 7. 1985, σ. 53. (2) ΕΕ αριθ. L 190 της 21. 7. 1990, σ. 47.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1991 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας (92/44/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

τη σύσταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι πρέπει να εγκριθεί το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας,

ΑΠΟΦΑΣΙΖΕΙ:

Άρθρο 1

Το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 22 παράγραφος 1 του πρωτοκόλλου (2).

Άρθρο 3

Η παρούσα απόφαση παράγει αποτελέσματα από την επόμενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 19 Δεκεμβρίου 1991. Για το Συμβούλιο

Ο Πρόεδρος

P. DANKERT

(1) ΕΕ αριθ. C 13 της 20. 1. 1992. (2) Βλέπε σελίδα 39 της παρούσας Επίσημης Εφημερίδας.
Διορθωτικό στην απόφαση 92/595/ΕΟΚ της Επιτροπής της 21ης Δεκεμβρίου 1992 για πολυετές πρόγραμμα προσανατολισμού του αλιευτικού στόλου της Δανίας για την περίοδο 1993-1996 σύμφωνα με τον κανονισμό (ΕΟΚ) αριθ. 4028/86 του Συμβουλίου (Επίσημη Εφημερίδα των Ευρωπαϊκών Κοινοτήτων αριθ. L 401 της 31ης Δεκεμβρίου 1992)

Σελίδα 45, δεύτερη προοιμιακή σκέψη, μετά τον όρο «3946/92 (2),», να προστεθούν οι ακόλουθοι όροι:

«και ιδίως το άρθρο 4».
Διορθωτικό στην απόφαση 92/590/ΕΟΚ της Επιτροπής της 21ης Δεκεμβρίου 1992 για πολυετές πρόγραμμα προσανατολισμού του αλιευτικού στόλου των Κάτω Χωρών για την περίοδο 1993-1996 σύμφωνα με τον κανονισμό (ΕΟΚ) αριθ. 4028/86 του Συμβουλίου (Επίσημη Εφημερίδα των Ευρωπαϊκών Κοινοτήτων αριθ. L 401 της 31ης Δεκεμβρίου 1992)

Σελίδα 15, δεύτερη προοιμιακή σκέψη, μετά τον όρο «3946/92 (2),», να προστεθούν οι ακόλουθοι όροι:

«και ιδίως το άρθρο 4».
Διορθωτικό στην απόφαση 92/315/ΕΟΚ της Επιτροπής της 16ης Ιουνίου 1992 για την τροποποίηση της απόφασης 90/644/ΕΟΚ σχετικά με την εκκαθάριση των λογαριασμών των κρατών μελών που αφορούν τις δαπάνες που έχουν χρηματοδοτηθεί από το ΕΓΤΠΕ, τμήμα Εγγυήσεων, για το οικονομικό έτος 1988

(Επίσημη Εφημερίδα των Ευρωπαϊκών Κοινοτήτων αριθ. L 166 της 20ής Ιουνίου 1992)

Σελίδα 37, παράρτημα, στήλη «Κράτος μέλος: Γαλλία, Οικονομικό έτος: 1988», στο σημείο 1 στοιχείο ζ) «Σύνολο δαπανών που αναγνωρίζονται (δ Pε+στ)»:

- στη στήλη «(α)»: «Δαπάνες στα πλαίσια του ΕΓΤΠΕ, τμήμα Εγγυήσεων εκτός από εκείνες που αφορούν τον κανονισμό (ΕΟΚ) αριθ. 1078/77»: >ΘΕΣΗ ΠΗΝΑΚΑ>

- στη στήλη «(γ)»: «Σύνολο (α+β)»: >ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Οκτωβρίου 1991 περί αποδοχής του καταστατικού της διεθνούς ομάδας μελετών για το νικέλιο (91/537/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,

την πρόταση της Επιτροπής,

Εκτιμώντας:

ότι το καταστατικό της διεθνούς ομάδας μελετών για το νικέλιο, η οποία εφεξής αναφέρεται ως "ομάδα", εγκρίθηκε, κατά τη συνδιάσκεψη των Ηνωμένων Εθνών για το νικέλιο που πραγματοποιήθηκε στη Γενεύη, στις 2 Μαΐου 1986, και τροποποιήθηκε κατά τη διάρκεια της εναρκτήριας συνεδριάσεως της ομάδας τον Ιούνιο του 1990-

ότι τα κράτη και οι διεθνείς οργανισμοί που συμμετείχαν στη συνδιάσκεψη εκλήθησαν να γνωστοποιήσουν στον γενικό γραμματέα της ομάδας την εκ μέρους των αποδοχή του καταστατικού σύμφωνα με την παράγραφο 19 στοιχείο γ)-

ότι η ομάδα θα ασκεί σημαντικά καθήκοντα ανάλυσης και παρακολούθησης της αγοράς και του εμπορίου του νικελίου-

ότι η θεσμική δομή της ομάδας, όπως ορίζεται στο καταστατικό, απαιτεί την από κοινού συμμετοχή της Κοινότητας και όσων κρατών μελών έχουν αποδεχθεί το καταστατικό-

ότι ορισμένα άλλα κράτη μέλη ανακοίνωσαν την πρόθεσή τους να συμμετάσχουν στις εργασίες της ομάδας-

ότι ορισμένα κράτη μέλη συμμετέχουν ήδη στις εργασίες της ομάδας,

ΑΠΟΦΑΣΙΖΕΙ:

Άρθρο 1

Το καταστατικό της διεθνούς ομάδας μελετών για το νικέλιο γίνεται αποδεκτό από την Ευρωπαϊκή Οικονομική Κοινότητα.

Η Κοινότητα και τα κράτη μέλη, τα οποία, στο παρόν στάδιο, έχουν αποφασίσει να συμμετάσχουν στις εργασίες της ομάδας, καταθέτουν ταυτοχρόνως, μόλις ολοκληρωθούν οι αναγκαίες για το σκοπό αυτό εσωτερικές διαδικασίες, τα έγγραφα αποδοχής στο γενικό γραμματέα της ομάδας.

Το κείμενο του καταστατικού επισυνάπτεται ως παράρτημα.

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να καταθέσουν το έγγραφο αποδοχής εξ ονόματος της Κοινότητας. Λουξεμβούργο, 14 Οκτωβρίου 1991. Για το Συμβούλιο

Ο Πρόεδρος

B. de VRIES
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 16ης Απριλίου 1991 με την οποία χορηγείται απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης για το οικονομικό έτος 1989 ( 91/290/ΕΟΚ )

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- Έχοντας υπόψη :

- τη συνθήκη για την ίδρυση της Ευρωπαϊκής Οικονομικής Κοινότητας,

- τη σύμβαση ΑΚΕ-ΕΟΚ του Λομέ ( 1 ),

- τους δημοσιονομικούς ισολογισμούς και τους λογαριασμούς διαχείρισης του τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1989 [COM(90 ) 148 τελικό],

- την έκθεση του Ελεγκτικού Συνεδρίου για το οικονομικό έτος 1989, καθώς και τις απαντήσεις των θεσμικών οργάνων ( 2 ),

- τη σύσταση του Συμβουλίου της 18ης Μαρτίου 1991 σχετικά με τη χορήγηση της σχετικής απαλλαγής ( έγγρ . C3-0171/91 ),

- Εκτιμώντας ότι η συνθήκη της 22ας Ιουλίου 1975 έδωσε στο Ευρωπαϊκό Κοινοβούλιο τη δυνατότητα να χορηγεί απαλλαγή για τη δημοσιονομική διαχείριση της Κοινότητας,

- Έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας ( έγγρ . A3-0070/91 ),

1 . Χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης για το οικονομικό έτος 1989 επί τη βάσει των εξής ποσών :

- πληρωμές : 32 177 343,70 Ecu .

2 . Διατυπώνει τις παρατηρήσεις του στο ψήφισμα που συνοδεύει την παρούσα απόφαση ( 3 ).

3 . Αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιλαμβάνει τις παρατηρήσεις του, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων ( σειρά L ). Στρασβούργο, 16 Απριλίου 1991 .

Ο Γενικός Γραμματέας Ο Πρόεδρος Enrico VINCI Enrique BARON CRESPO

( 1 ) ΕΕ αριθ . L 25 της 30 . 1 . 1976, σ . 1 . ( 2 ) ΕΕ αριθ . C 313 της 12 . 12 . 1990, σ . 1 . ( 3 ) Βλέπε σελίδα 35 της παρούσας Επίσημης Εφημερίδας .
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Οκτωβρίου 1991 για την έγκριση του προγράμματος της Γαλλίας όσον αφορά την ενίσχυση στο εισόδημα των γεωργικών εκμεταλλεύσεων (91/553/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 περί θεσπίσεως καθεστώτος μεταβατικών ενισχύσεων στο γεωργικό εισόδημα (1), και ιδίως το άρθρο 7 παράγραφος 3,

τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 περί των λεπτομερειών εφαρμογής του καθεστώτος μεταβατικών ενισχύσεων στο γεωργικό εισόδημα (2), όπως τροποποιήθηκε τελευταία από τον κανονισμό (ΕΟΚ) αριθ. 1110/91 (3), και ιδίως το άρθρο 10 παράγραφος 3,

Εκτιμώντας:

ότι η Γαλλία γνωστοποίησε στην Επιτροπή την πρόθεσή της να εφαρμόσει πρόγραμμα ενίσχυσης στο γεωργικό εισόδημα των κατόχων γεωργικών εκμεταλλεύσεων G ότι η Επιτροπή ενέκρινε αυτό το πρόγραμμα, με την απόφαση 91/606/ΕΟΚ (4).

ότι η Γαλλία ανακοίνωσε στην Επιτροπή στις 15 Ιουλίου 1991 ότι η πραγματική ζήτηση στήριξης στο πλαίσιο του προγράμματος είναι περισσότερο αυξημένη από την προβλεφθείσα G ότι η αύξηση του συνολικού ποσού της προβλεφθείσας ενίσχυσης παραμένει εντός των ορίων που ορίζονται από την κοινοτική νομοθεσία G ότι κρίνεται, συνεπώς, σκόπιμο να εγκριθεί η εξεταζόμενη τροποποίηση καθώς και η αύξηση των επιλέξιμων ποσών για κοινοτική χρηματοδότηση που συνεπάγεται η εν λόγω έγκριση G ότι επί τη ευκαιρία, η Γαλλία κοινοποίησε ορισμένες προσαρμογές των λεπτομερειών εφαρμογής του προγράμματος G ότι αυτές οι αυξήσεις και προσαρμογές δεν επιφέρουν τροποποίηση της ουσίας της απόφασης έγκρισης 90/606/ΕΟΚ G ότι, για λόγους νομικής διαφάνειας, είναι σκόπιμο να ληφθεί νέα απόφαση έγκρισης G ότι στις 19 Σεπτεμβρίου 1991 ζητήθηκε η γνώμη της επιτροπής διαχείρισης των ενισχύσεων στο γεωργικό εισόδημα σχετικά με τα μέτρα που προβλέπονται στην παρούσα απόφαση G ότι στις 19 Σεπτεμβρίου 1991, ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα ανώτατα ποσά που είναι δυνατό να βαρύνουν ετησίως του κοινοτικό προϋπολογισμό μετά την έγκριση της παρούσας απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ενίσχυσης στο γεωργικό εισόδημα το οποίο κοινοποίησαν οι γαλλικές αρχές στην Επιτροπή στις 12 Ιουνίου 1990 καθώς και η τροποποίησή του που επήλθε με την ανακοίνωση της 15ης Ιουλίου 1991.

Άρθρο 2

Τα ανώτατα ποσά που είναι δυνατό να βαρύνουν ετησίως τον κοινοτικό προϋπολογισμό βάσει της παρούσας απόφασης καθορίζονται ως εξής:

>TABLE>

Άρθρο 3

Καταργείται η απόφαση 90/606/ΕΟΚ της Επιτροπής. Εντούτοις, κάθε αίτηση ενίσχυσης που υποβλήθηκε στις γαλλικές αρχές πριν την κοινοποίηση της παρούσας απόφασης μπορεί να εξεταστεί με βάση μόνο τους όρους που προβλέπονται στο πρόγραμμα το οποίο κοινοποιήθηκε στις 12 Ιουνίου 1990.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 4 Οκτωβρίου 1991.

Για την Επιτροπή Ray MAC SHARRY Μέλος της Επιτροπής

(1) ΕΕ αριθ. L 84 της 29. 3. 1989, σ. 8.

(2) ΕΕ αριθ. L 371 της 20. 12. 1989, σ. 17.

(3) ΕΕ αριθ. L 110 της 1. 5. 1991, σ. 72.

(4) ΕΕ αριθ. L 320 της 20. 11. 1990, σ. 26.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus (91/614/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, λόγω της φύσης της, εμπλουτίζει την επίδραση του προγράμματος Erasmus έτσι ώστε να αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών προσόντων του ανθρώπινου δυναμικού στην Ευρώπη,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για την καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος Erasmus εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας (5).

Λουξεμβούργο, 28 Οκτωβρίου 1991.

Για το Συμβούλιο Ο Πρόεδρος J. M. M. RITZEN

(1) EE ariu. C 127 της 17. 5. 1991, σ. 3.

(2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 166 της 25. 6. 1987, σ. 20.

(4) ΕΕ αριθ. L 395 της 30. 12. 1989, σ. 23.

(5) Βλέπε σ. 71 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 7ης Οκτωβρίου 1991

για την εφαρμογή συμφωνίας-πλαισίου συνεργασίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών του Μεξικού

(91/627/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας και, ιδίως τα άρθρα 113 και 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι η Κοινότητα πρέπει να εγκρίνει, για την υλοποίηση των στόχων της στο πλαίσιο των εξωτερικών οικονομικών σχέσεων, τη συμφωνία-πλαίσιο συνεργασίας που απετέλεσε αντικείμενο διαπραγματεύσεων με τις Ηνωμένες Πολιτείες του Μεξικού,

ΑΠΟΦΑΣΙΖΕΙ:

Άρθρο 1

Εγκρίνεται εκ μέρους της Κοινότητας η συμφωνία-πλαίσιο συνεργασίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών του Μεξικού. Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που προβλέπεται στο άρθρο 43 της συμφωνίας (3).

Άρθρο 3

Η Επιτροπή, επικουρούμενη από εκπροσώπους των κρατών μελών, εκπροσωπεί την Κοινότητα στη μεικτή επιτροπή που συγκροτείται βάσει του άρθρου 39 της συμφωνίας.

Λουξεμβούργο, 7 Οκτωβρίου 1991.

Για το Συμβούλιο

Ο Πρόεδρος

W. KOK

(1) ΕΕ αριθ. C 91 της 9. 4. 1991, σ. 4.

(2) ΕΕ αριθ. C 267 της 14. 10. 1991.

(3) Βλέπε σελίδα 16 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1991 για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκε από τη Γαλλία (Το κείμενο στη γαλλική γλώσσα είναι το μόνο αυθεντικό) (91/431/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/455/ΕΟΚ του Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4,

Εκτιμώντας:

ότι, σύμφωνα με το άρθρο 1 της απόφασης 89/455/ΕΟΚ, η Γαλλία θα θεσπίσει ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων-

ότι το πρότυπο σχέδιο όπως παρουσιάστηκε από τη Γαλλία περιλαμβάνει τις γειτνιάζουσες παραμεθόριες περιοχές της Ελβετίας και της Γερμανίας, του Λουξεμβούργου και του Βελγίου-

ότι το πρότυπο σχέδιο είναι τμήμα διασυνοριακής συνεργασίας με την Ελβετία, τη Γερμανία, το Λουξεμβούργο και το Βέλγιο-

ότι, με την από 15 Απριλίου 1991 επιστολή, η Γαλλία κοινοποίησε στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της-

ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ- ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα πρότυπα σχέδια για την εξάλειψη και πρόληψη της λύσσας που υποβλήθηκαν από τη Γαλλία.

Άρθρο 2

Η Γαλλία θα θέσει σε ισχύ, μέχρι τις 16 Απριλίου 1991, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στη Γαλλική Δημοκρατία. Βρυξέλλες, 29 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 223 της 2. 8. 1989, σ. 19.